钦定古今图书集成/理学汇编/学行典/第023卷 > 皇极经世心易发微四 > 《婚姻》
## 钦定古今图书集成/理学汇编/学行典/第023卷 > 皇极经世心易发微四 > 《婚姻》

凡占婚姻，或于媒妁发言之始，人物动静之处起卦，
再加年月日时，共算成千百十零。正卦之策为此家，
变卦之策为彼族。此千为公姑，彼千为父母，此百为
叔伯弟兄，彼百为姊妹弟兄，此十为夫，彼十为妇。零
为子息。男数欲阳，女数欲阴，得进数者，有始有终；得
退数者，多贫多窘。元空不利于父母，会空不利于弟
兄，运空难为夫妇，世空子息艰辛。元数生旺入局，门
户多光。大破陷逢衰者如常，会数带贵生旺，弟兄清
贵，困耗，失局者反是。运逢生旺贵禄，夫妻容美，逢衰
失局者次之。会为主婚，世为媒妁。空数重重，终是难成。逆数叠叠，未为好音。运爻相生相合，夫妻偕老。运
爻相克相刑，夫妇不长。阴剥阳则夫早克。阳克阴，则
女先终。运克元会，先刑父母；运克世，先克子息。初生
运逢二极，无生育。